钦定古今图书集成/明伦汇编/氏族典/第031卷 > 《凌迪知万姓统谱》 > 蓬球
## 钦定古今图书集成/明伦汇编/氏族典/第031卷 > 《凌迪知万姓统谱》 > 蓬球

按《酉阳杂俎》，贝丘西有玉女山。传云：晋太始中，北海
蓬球，字伯坚，入山伐木，忽觉异香，遂愬风寻至北山，
廓然宫殿盘郁，楼台博敞。球入门窥之，凡五株玉树。
复稍前，有四妇人，端妙绝世，共弹棋于堂上，见球俱
惊起，谓球曰：“蓬君何故得来？”球曰：“寻香而至。遂复还
戏。一小者便上楼弹琴，留戏者呼之曰：‘元晖何为独
昇楼’”球树下立觉少饥，乃以舌舐叶上垂露。俄然有
一女乘鹤而至，迎谓曰：“玉华，汝等何故有此俗人？”王
母即令王方平行诸仙室。球惧而出门，回顾忽然不
见。至家，乃是建平中，其旧居闾舍，皆为墟矣。

郑樵《通志》。